Tšehhimaal hakatakse tootma uut kupeemaasturit
Uue ŠKODA ENYAQ Coupé iV seeriatootmine algas ŠKODA Auto tehases Mladá Boleslavis. Analoogselt täielikult elektrilisele ENYAQ iV-le, põhineb ka see Volkswageni kontserni MEB modulaarsel platvormil. Tehases toodetakse iga päev rohkem kui 120 kupeed koos ENYAQ iV, Octavia ja Octavia iV mudelitega.
Emotsionaalne ŠKODA ENYAQ Coupé iV ühendab endas sportlikud jooned, suure mahu ning pakub 570-liitrist pagasiruumi. Standardvarustusse kuuluv panoraamklaaskatus on ŠKODA mudelite seas suurim. Samas on see õhem kui metallist katus.
Õhutakistuskoefitsient 0,234 aitab kaasa ENYAQ Coupé iV tõhususele. Sõltuvalt konfiguratsioonist on maksimaalne sõiduulatus WLTP tsüklis kuni 545 kilomeetrit, mistõttu sobib auto ka pikemateks sõitudeks.
Tootja on oma strateegia 2030 raames võtnud endale kohustuse elektrifitseerida oma mudeliportfell: 2030. aastaks jõuab turule veel vähemalt kolm täiselektrilist mudelit, mis on suuruse ja hinna poolest ENYAQ iV-st madalamad. Eesmärk on suurendada ŠKODA kaubamärgi Euroopas müüdavate täiselektriliste mudelite osakaalu 2030. aastaks 50-70 protsendini, sõltuvalt turu arengust.